## Pravilnik o mjeriteljskim zahtjevima za uklopne satove za upravljanje tarifom i potrošnjom

### NN 42/1995 (23.6.1995.), Pravilnik o mjeriteljskim zahtjevima za uklopne satove za upravljanje tarifom i potrošnjom

# DRŽAVNI ZAVOD ZA NORMIZACIJU I MJERITELJSTVO

Temeljem članka 22. Zakona o mjeriteljskoj djelatnosti ("Narodne
novine", br. 11/94) ravnatelj Državnog zavoda za normizaciju i mjeriteljstvo
donosi

## PRAVILNIK

### O MJERITELJSKIM ZAHTJEVIMA ZA UKLOPNE SATOVE ZA UPRAVLJANJE TARIFOM I POTROŠNJOM

Članak 1.

Ovim se pravilnikom propisuju mjeriteljski zahtjevi koje , moraju zadovoljiti
uklopni satovi za unutarnju ugradbu s pogonskom rezervom koji se upotrebljavaju
za upravljanje potrošnjom električne energije, višetarifnim registrima
i pokazivačima najveće vrijednosti u odredene dane i sate tijekom godine.

Članak 2.

Pod uklopnim satovima se prema ovom pravilniku, razumijevaju mehanički,
elektromehanički i elektronički satni uredaji koji se mogu namjestiti za
uklapanje ili isklapanje krugova po unaprijed zadanom programu preklapanja.

Članak 3.

Odredbe ovoga pravilnika ne odnose se na uklopne satove na daljinsko
upravljanje ni na uklopne satove sinkronizirane radiofrekvencijom.

Članak 4.

Uklopni sat kod kojega kao glavna vremenska osnova služi mrežna učestalost
zvat će se u daljnjem tekstu sinkroni uklopni sat.

Uklopni sat kod kojega kao glavna vremenska osnova služi kvarcni oscilator
zvat će se u daljnjem tekstu kvarcni uklopni sat.

Članak 5.

Nazivna učestalost napajanja uklopnog sata (fn) iznosi 50 Hz. Normirane
su vrijednosti za nazivni napon napajanja (Un) 120 V i 230 V. Granično
područje rada je od 0,8 Un do 115 Un.

Sklopke su predvidene za nazivne isklopne napone (Un) 120 V, 230 V i
400 V i ispravan rad do 115% Uc.

Ako drugačije nije predvideno uklopni satovi za priključak na glavne
pojne vodove koji su pri referentnim uvjetima pod faznim naponom većim
od 250 V i čije je kućište u cijelosti ili djelomično kovinsko su opremljeni
stezaljkom zaštitnog uzemIjenja.

Nazivne isklopne struje (Ic), koje sklopka ili sklopke moraju prema
izboru pri naponu od 1,15 Uc sklopiti i voditi, dane su u tablici:

|  |  |  |  |  |  |  |  |
| --- | --- | --- | --- | --- | --- | --- | --- |
| Nazivna isklopna struja Ig (A) | 2 | 10 | 16 | 25 | 31,5 | 40 | 80 |
| Linearno omsko opterećenje cos= I: struja (A) | 2 | 10 | 16 | 25 | 31,5 | 40 | 80 |
| Induktivno opterećenje cos = 0,4: struja (A) | 1 | 5 | 8 | 10 | 10 | 10 | 10 |

Svaki izlazni element treba da bude u stanju provesti 30 000

preklapanja bilo pod uvjetima omskog opterećenja bilo pod uvjetima induktivnog
opterećenja.

Članak 6.

Za sklopke pokazivača najveće vrijednosti isklopna je struja ograničena
na najveću vrijednost od 1 A, odnosno A, odnosno 5 A, uz faktor snage 0,5
induktivno.

Kontakti sklopke pokazivača najveće vrijednosti (ili njihov elektronički
ekvivalent) podnijet će 400 000 preklapanja pri 20 VA i faktoru snage 0,5
induktivno kod najkraćeg vremena integracije (koje se može programirati)
jednakog 15 min.

Broj preklapanja valja razmjerno povećati ako je vrijeme integracije
kraće (tj. 600 000 preklapanja za vrijeme integracije 10 min. ili 1 200
000 za 5 min.).

Članak 7.

Uklopni sat izrađen je tako da se u normalnim radnim uvjetima i pri
normalnoj uporabi izbjegne svaka opasnost te da se posebno osigura zaštita
osoba od električnog udara, od pretjerane temperature, zaštita od širenja
vatre te od prodiranja čvrstih predmeta, prašine i vode.

Poklopac, kućište uklopnog sata, priključnica i poklopac stezaljki ne
smiju se zapaliti zbog toplinskoga preopterećenja dijelova pod naponom
koji su u dodiru s njima.

Opasnosti od kratkog spajanja medu dijelovima pod naponom i pristupačnim
vodljivim dijelovima zbog slučajnog labavljenja ili otpuštanja žica, vijaka
itd. treba da budu svedene na najmanju mjeru.

Svi dijelovi podložni hrđanju moraju biti djelotvorno zaštićeni.

Članak 8.

Uklopni sat ima kućište koje se može osigurati žigom tako da unutarnji
dijelovi budu pristupačni tek nakon uništenja žiga (žigova).

Ako drugačije nije odredeno, uklopni satovi predvideni za priključak
na glavne pojne vodove, koji su pri referentnim uvjetima pod faznim naponom
većim od 250 V, i čije je kućište u cijelosti ili djelomično kovinsko,
opremljeni su stezaljkom zaštitnog uzemljenja i vijkom najmanje M4. Dio
za uzemljenje treba se nalaziti na pristupačnom mjestu kućišta, a njegova
namjena je jasno označena simbolom za uzemljenje.

Članak 9.

Poklopac uklopnog sata može biti izraden od prozirnoga i neprozirnoga
gradiva. Ako je izraden od neprozirnoga gradiva, ima jedan ili više prozorčića
za očitavanje i promatranje pokazivača rada, ako on postoji. Prozorčići
od prozirnoga gradiva mogu se skinuti tek nakon uništenja žiga (žigova).

Kvarcni uklopni satovi imaju točke pristupa za ispitivanje učestalošti
vremenske osnove.

Članak 10.

Kod uklopnih satova s analognim brojčanicima smjer vrtnje brojčanika
označen je strelicom, satni brojčanik (ako postoji) očitava se na najbližu
minutu, a kad je to potrebno, sati na dnevnom brojčaniku i dani na tjednom
brojčaniku označeni su različitim bojama. Sve oznake su neizbrisive i lako
čitljive.

Kod uklopnih satova s digitalnim prikazom prikaz treba da bude lako
čitljiv. Ako se isti digitalni prikaz upotrebljava za prikazivanje različitih
veličina; prikazivat će se kod ili drugi podatak koji omogućuje da se odredi
svaka veličina. Trajanje pokazivanja svake veličine bit će barem 6 s.

Članak 11.

Na dnevnom brojčaniku, ili prikazu, namještanja su takva da se stvarno
uklopno vrijeme ne razlikuje od namještenog vremena za više od 7,5 min,
i da je moguće namjestiti dva uzastopna preklapanja unutar razdoblja od
60 min.

Na tjednom brojčaniku, ili prikazu, namještanja su takva da se stvarno
uklopno vrijeme ne razlikuje od namještenog za više od +-60 min.

Na godišnjem brojčaniku, ili prikazu, namještanja su takva da se stvarno
uklopno vrijeme ne razlikuje od namještenog vremena za više od +-2 dana.

Početna točka djelovanja sklopke pokazivača najveće vrijednosti namješta
se automatski s pomoću dnevnoga brojčanika. U slučaju kvarenih uklopnih
satova s digitalnim prikazom ta početna točka djelovanja moći će se namjestiti
na cijeli broj pokazanih sati.

Članak 12.

Mehanički uklopni satovi pri normalnim radnim uvjetima moraju imati
točnost pokazivanja bolju ili jednaku+- 30 s/24 h, odnosno u granicama
+-12 s/24 h ako se mjerenje obavlja najmanje 7 dana.

Sinkroni uklopni satovi pri normalnim radnim uvjetima moraju imati točnost
pokazivanja bolju od 1 min./god., uz pretpostavku da učestalost napajanja
zadržava u prosjeku nazivnu vrijednost. Nakon hoda na pogonsku rezetvu
tijekom 36 sati, a pri referentnoj temperaturi, točnost pokazivanja treba
da bude bolja od 180 s kad je pogonska rezerva osigurana s pomoEu opruge
i bolja od l,5 s kad je pogonska rezerva osigurana pomoću baterije.

Pri referentnoj temperaturi kvarcni uklopni satovi moraju imati točnost
pokazivanja bolju od 0,5 s/dan. Nakon hoda na pogonsku rezervu tijekom
36 sati točnost pokazivanja je bolja od 1,5 s. Promjena točnosti pokazivanja
s promjenom temperature je manja od 0,l s/"C u 24 sata.

Stvarno vrijeme integracije sklopke pokazivača najveće vrijednosti ne
smije se razlikovati od namještene vrijednosti za više od 1%. Ta će sklopka
biti aktivna za poništavanje (reset) pokazi

vača najveće vrijednosti tijekom vremena koje je za 0,8% veće iza 1,2%
manje od vremena integracije.

Članak 13.

Izdržljivost na kratki,spoj bit će odredena značajkama mrežnog osigurača,
tako da:

a) uz očekivanu struju kratkog spoja 1kA ef., cos = 0,5 bude osigurano
da okolina uklopnog sata nije ugrožena i da je a svim slučajevima osigurana
zaštita od neizravnoga dodira.

b) uz očekivanu struju kratkog spoja 3 kA ef., cos = 0,8 izlazni element
još djeluje pri zadanim uvjetima. Značajke mrežnog osigurača će se dogovoriti
od slučaja do slučaja.

Članak 14.

Djelatna i prividna potrošnja sklopnog sata pri referentnim uvjetima
ne smije biti veća od 3W, 5 VA induktivno ili 25 VA kapacitivno. Te vrijednosti
mogu se kratkotrajno prekoračiti za vrijeme promjene stanja sklopke.

Članak 15.

Porast temperature u bilo kojoj točki vanjske površine ne smije prelaziti
25 K uz okolnu temperaturu od 40 "C nakon što se kroz izlazne elemente
tijekom 2 sata propušta najveća ukupna struja.

Članak 16.

Referentna temperatura je temperatura okoline od 23 C + 3 C pri kojoj
se uklopni sat ispituje. Radno područje je od

-10 C do +45 C; granično područje radaje od -20 C 2 C do + 55 C + 2
C; granično područje za skladištenje i prijevoz je od -25 C do + 70 C.
Skladištenje i prijevoz uz krajnje temperature ograničeno je na razdoblje
od najviše 6 sati. Ako su te temperature neprihvatljive za baterije, prihvatljiva
će se temperatura jasno označiti na uklopnom satu.

Članak 17.

Uklopni sat mora zadovoljiti zahtjeve koji se odnose na relativnu vlažnost
prema tablici:

|  |  |
| --- | --- |
| Godišnji prosjek | < 75% |
| Za 30 dana normalno rasporedenih tijekom jedne godine | 95% |
| U navoljno odabrane dane | 85% |

Članak 18.

Uklopni sat je izveden tako da elektromagnetske smetnje preko voderija
ili isijavanja, kao ni elektrostatičko izbijanje, ne oštete uklopni sat
niti da bitno na njega utiču.

Smetnje koje treba uzeti u obzir jesu:

1) harmonici

2) rušenje napona i kratkotrajni prekidi

3) elektrostatika izbijanja

4) elektromagnetska polja

5) prelazne pojave u vodovima

6) magnetska polja izmjenične i istosmjerne struje

Ispitivanja se obavljaju prema IEC 1038.

Uklopni sat ne smije stvarati šum preko vođenja ili isijavanja koji
bi mogao izazvati smetnje kod drugih uredaja.

Članak 19.

Uklopni sat zadržava odgovarajuća dielektrička svojstva pri normalnim
uvjetima primjene, uzimajući u obzir atmosferske utjecaje i različite napone
kojima je izložen pri normalnim uvjetima uporabe.

Ako drugačije nije specificirano, normalni uvjeti za ispitivanje izolacije
jesu okolna temperatura od 15C do 25 C, relativna vlažnost od 45% do 75%
i atmosferski tlak od 86 kPa do 106 kPa. Ispitivanje se provodi udarnim
naponom oblika 1,2/50 s tjemene vrijednosti 6 kV tijekom 1 min, prvo s
deset udara jednoga polariteta, a zatim s deset udara drugoga polariteta
izmedu:

a) kratko spojenih svih stezaljki i priključka za uzemljenje

b) ulaznih stezaljki uklopnog sata.

Najmanje je vrijeme izmedu dva udara 3 s.

Ispitivanje izmjeničnim naponom nazivne učestalosti provodi se naponom
efektivne vrijednosti 2 kV u trajanju od 1 min izmedu kratkospojenih svih
stezaljki i stezaljke za uzemljenje. Za uklopne satove razreda zaštite
11 stvarna je vrijednosti napona 4 kV.

Članak 20.

Pri ispitivanju tipa uklopnih satova potrebno je učiniti ova ispitivanja
mehaničkih zahtjeva i klimatskih utjecaja:

- ispitivanje s pomoću udaralice s oprugom

- ispitivanje na udar

- ispitivanje na vibracije

- ispitivanje otpornosti na toplinu i vatru

- ispitivanje zaštite od ulaza prašine i vode

- ispitivanje suhom toplinom

- ispitivanje hladnoćom

- ispitivanje ciklusom vlažne topline. Ispitivanja se obavljaju prema
IEC 1038.

Članak 21.

Stezaljke uklopnog sata, ako su grupirane u priključnicu, a nisu zaštićene
na neki drugi način, imaju poseban poklopac koji se može osigurati žigom
neovisno o poklopcu uklopnog sata. Poklopac stezaljki poklapa same stezaljke,
vijke za pričvršćenje vodiča i, ako drugačije nije određeno, potrebnu dužinu
vanjških vodiča i njihovu izolaciju tako da onemogućuje vanjske zahvate
kojima bi se preko stezaljki moglo utjecati na rad uklopnog sata.

Članak 22.

Uklopni sat ima na vidljivu mjestu natpisnu pločicu na kojoj su na hrvatskom
jeziku ispisani podaci, oznake i simboli. Ti podaci su ispisani trajno
i lako čitljivi u normalnim uvjetima rada uklopnog sata.

Na natpisnoj pločici moraju se navesti podaci:

1) natpis: uklopni sat

2) ime ili znak proizvodača

3) tvornička oznaka tipa i službena oznaka odobrenja tipa

4) serijski broj i godina proizvodnje; uklopni se sat mora moći identificirati
i bez poklopca po svom serijskom broju;

5) nazivni napon napajanja (Un) u V

6) nazivna učestalost napajanja (fn) u Hz

7) nazivni isklopni napon (Uc) u V

8) nazivna isklopna struja (Ic) u A

9) vrijeme integracije sklopke pokazivača najveće vrijednosti i vrijeme
zadržavanja ili, ako je namjestivo, područje namještanja

10) pogonska pričuva

11) mjesto za datum promjene baterije

12) najveća trajna ukupna struja izlaznog elementa (ako je ta vrijednost
manja od zbroja nazivnih isklopnih struja svih izlaznih sklopki uklopnog
sata)

13) godina proizvodnje

14) znak "kvadrat u kvadratu" za uklopne satove razreda zaštite
II

15) na svakom uklopnom satu mora neizbrisivo biti označena shema spoja;
ako su stezaljke uklopnog sata označene, te oznake se moraju vidjeti na
shemi.

Članak 23.

Na dan stupanja na snagu ovoga pravilnika prestaje važiti Pravilnik
o metrološkim uvjetima za uklopne satove ("Narodne novine", br.
53/91)

Članak 24.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-02/95-03/5

Urbroj: 558-03/1-95-1

Zagreb, 8. lipnja 1995.

Ravnatelj Državnog zavoda za normizaciju i mjeriteljstvo

**dr. Jakša Topić**, v. r.

Pravilnik, NN 42/1995-836
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)